Hege Nilssen

Hege Nilssen (født 8. januar 1970) er direktør i Barne-, ungdoms- og familiedirektoratet (Bufdir), for en periode på seks år fra 15. august 2022.

Nilssen studerte økonomi ved Universitetet i Oslo fra 1989 til 1995. I 1999 ble hun underdirektør i Kirke-, utdannings- og forskningsdepartementet, og i 2003 utnevnt til avdelingsdirektør i Utdannings- og forskningsdepartementet. Fra 2004 til 2013 var hun divisjonsdirektør for analyse og vurdering i Utdanningsdirektoratet. 

I årene 2013–2015 var Nilssen sekretariatsleder for Ludvigsen-utvalget, som undersøkte om grunnopplæringens fag opp mot krav til kompetanse i et fremtidig samfunns- og arbeidsliv. Utvalgets arbeid ledet til oppdateringen av læreplaner kalt «fagfornyelsen».

Hun ble konstituert i stillingen som direktør for Utdanningsdirektoratet i mai 2016, og ledet direktoratet i en overgangsperiode frem mot omorganisering av etaten og sammenslåing med Senter for IKT i utdanningen. Fra januar 2018 var Nilssen direktør for Utdanningsdirektoratet i en åremålsstilling på seks år.

 Referanser 

Kategori:Norske økonomer
Kategori:Norske direktører
Kategori:Norske embets- og tjenestemenn